Gheorghe Hagi

Gheorghe Hagi (født 5. februar 1965) er en rumensk fotballklubbeier, -trener og tidligere -spiller.

Han ble i 2000 kåret til «århundrets beste fotballspiller» i Romania, men ble av det franske sportsbladet L'Équipe kåret til nest beste rumenske fotballspiller gjennom tidene, etter Nicolae Dobrin. Hagi ble kalt «Karpatenes Maradona».

Hagi debuterte på  i en privatlandskamp mot  i 1983. Han representerte senere sitt land i tre EM- og tre VM-sluttspill. Til sammen spilte han 125 A-landskamper for Romania, og scoret 35 landslagsmål. Hans største øyeblikk i landslagstrøya kom i VM i 1994 da han ledet Romania til seier over  i åttendedelsfinalen i en kamp mange regner som turneringens beste kamp. Romania røk ut mot  i kvartfinalen etter straffesparkkonkurranse. Samme år kom han på fjerdeplass i bladet France Footballs kåring av årets spiller i Europa.

På klubbnivå spilte Hagi i flere europeiske toppklubber. Etter å ha startet fotballkarrieren i Farul Constanța, og deretter et opphold i București-klubben Sportul Studențesc, ble Hagi hentet til Steaua București i 1986. Her var han med på å vinne Europacupen for serievinnere i 1987, samt tre rumenske ligatitler.

Etter jernteppets fall ble Hagi kjøpt av Real Madrid, hvor han spilte i to sesonger. Han var deretter en periode i italienske Brescia før han etter USA-VM gikk til Barcelona. Etter to sesonger i Barcelona dro han til tyrkiske Galatasaray, hvor han spilte fem sesonger og vant fire ligamesterskap. Han la opp i 2001.

Hagi var en playmaker på midtbanen. På det rumenske landslaget gikk stort sett alt spillet gjennom Hagi. Han var også en svært temperamentsfull spiller som flere ganger fikk se det røde kortet. Han ble blant annet utvist i kvartfinalen mot  i EM 2000, som også skulle vise seg å bli hans siste landskamp.

Hagi eier fotballklubben Viitorul Constanța, er dens president og hovedtrener med en månedslønn på 500 euro.

Han er far til KRC Genks Ianis Hagi.

Referanser

Eksterne lenker 
 
 
 

Rumenske fotballspillere
Rumenske fotballtrenere
Spillere i Fotball-EM 1984
Spillere i Fotball-VM 1990
Spillere i Fotball-VM 1994
Spillere i Fotball-EM 1996
Spillere i Fotball-VM 1998
Spillere i Fotball-EM 2000
Fotballspillere for FC Farul Constanța
Fotballspillere for FC Sportul Studențesc București
Fotballspillere for FC Steaua București
Fotballspillere for Real Madrid CF
Fotballspillere for Brescia Calcio
Fotballspillere for FC Barcelona
Fotballspillere for Galatasaray SK
Fotballtrenere for Bursaspor
Fotballtrenere for Galatasaray SK
Fotballtrenere for FC Politehnica Timișoara
Fotballtrenere for FCSB
Fotballtrenere for FC Viitorul Constanța
Trenere for Romanias herrelandslag i fotball
Personer fra Constanța